Mès aguesta pregunta, que bèth un auie formulat incidentauments, sense balhar-li mès importància, demorèc sense responsa e passèc lèu inavertida; coma molt se fixèren en era, e solet entath sòn laguens, quauqui uns des presents, e era soleta causa que se pensèren siguec que demorar era descomposicion e era emanacion de flaires pudentoses deth còs de semblable defunt qu'ère ua pura asenada, digna de pietat (se non de burla), degut ara pòga fe e ara leugerèsa deth qu'auie formulat era pregunta.